**TÁJÉKOZTATÁS**

***Tisztelt Ügyfeleim, Kedves Vállalkozók, Ügyvezetők!***

Az elmúlt időszakban már tájékoztattam **Önöket** az adózás és az ahhoz kapcsolódó egyéb a könyvelést érintő változásokról. Most ezen levelemmel szeretném megismételni, illetve az újabb változásokról tájékoztatni **Tisztelt Ügyfeleimet**. Jelzem ezen tájékoztatás felkerül a honlapunkra és ott is bármikor megtekinthető.

Kérem rendszeresen nézzék a honlapunkat, mivel ott a folyamatos változásokat teljes-körűen figyelemmel kísérjük.

Az alábbi linken érhető el a honlapunk: <https://www.adootlet.com/erdekessegek>

***A KATA-s vállalkozók gazdasági kapcsolatait érintő új jogszabályi változások, 2021. január 01.-vel lépnek hatályba.***

A 2021. január 01.-től élő változások a **KATA-s** vállalkozásokon kívül kiterjednek a velük számlázási kapcsolatban vagy szerződéses jogviszonyban álló **Felekre** is.

Ez a gyakorlatban azt jelenti, hogy akik befogadják egy **KATA-s** vállalkozó számláit azokra is kiterjed a negatív hatású változás, mivel ***a kifizető (számlát befogadó) FÉL -nek kell megfizetni a különadót, ami éves összesítésben a 3 millió Ft-ot meghaladó részre vonatkozóan 40 %.***

A **KATA-s** vállalkozások jelenlegi éves **bevételének** adómentes összeghatára **12 millió Ft.**

**Korlátok a számlakibocsátás tekintetében a következők a KATÁ-soknál:**

1. 12 millió összeghatár túllépése esetén 40%-o s különadót kell megfizetnie a vállalkozásoknak!

***Ez korábbi időszakban is fennállt és 2021-től sem fog változni.***

2. Ha **KATÁ-s** vállalkozás az ***adott adóévben ugyanazon megrendelőtől 3 millió forintot meghaladóan szerez bevételt a 3 milliót meghaladó rész után 40% külön adót kell fizetni a számlát befogadónak.***

3. Külföldi kifizető tekintetében is vonatkozik a 3 millió feletti rész 40 % -os különadója.

4. ***Kapcsolt vállalkozások tekintetében is alkalmazandó a 3 milliós árbevétel összevonása éves szinten.*** Azaz a kapcsolt vállalkozások részére kiállított számlák összességében nem haladhatják meg évente a 3 millió forintot. Amennyiben meghaladja meg kell fizetni a különadót szintén a befogadó(k)nak.

**Tájékoztatom a Tisztelt Ügyfeleimet, hogy a KATA különadó (40%) megfizetése a kifizetőt terheli, azaz aki a számlát befogadja a KATÁ-s vállalkozásoktól.**

Kérem a **Tisztelt Ügyfeleimet**, a fentiek figyelembevételével vizsgálják felül, hogy van e szerződésük **KATÁ-s** vállalkozással és ezen szerződés éves díja meghaladja-e, illetve, ha 2021-ben várhatóan meghaladja a 3 millió Ft-ot.

Amennyiben van ilyen szerződésük kérem keressenek, adótanácsadási szolgáltatásaink keretében segítséget nyújtunk a törvényesség betartása érdekében.

A korábbi jogszabályok lehetőséget teremtenek arra, hogy a NAV vizsgálódjon - a bujtatott foglalkoztatás feltárása érdekében - abban az esetben is, ha az éves bevétel nem éri el a 3 milliós összeget egy azon ügyféltől. A feltárt bujtatott foglalkoztatást a NAV szankcionálta és a jövőben büntetni fogja a számla kibocsájtóját és befogadóját is.

**Amennyiben más vállalkozási formát kíván alkalmazni akkor is keressen meg, és segítünk eldönteni mi a további legoptimálisabb vállalkozási forma az ÖN számára.T**ájékoztatom továbbá a **Tisztelt Ügyfeleimet,** hogy ***2021 januárjától a KATÁ-s vállalkozóknak adatszolgáltatási kötelezettsége lesz, valamint a befogadó vállalkozásoknak is. (***Ennek a célja, hogy az adóhivatal azonnal lássa, hogy mely vállalkozás esetében történt meg a 3 millió Ft összeget meghaladó számlázás.)

***Ezen kötelezettség elmulasztása bármelyik fél részéről szankciókkal jár.***

**Tisztel Ügyfelek**, amennyiben szükségesnek tartják, hogy tiszta képpel rendelkezzenek a KATA-ás adókérdésekben és más adózásukat érintő kérdésekben, keressen személyesen. ***Időpont egyeztetés a következő telefonszámon: 06/45 425 203***

Záhony,2020.10.12.

***Tisztelettel:***

**Veres Ildikó**

*könyvvizsgáló, igazságügyi adó- és járulékszakértő*